Praktisk+Linux+(geir+m)

Screencasts
Dette er nok det mest nærliggende i dette faget, dvs lage opptak av ting som skjer på skjermen. Spesielt aktuelt er dette i det kommandobaserte grensesnittet. Poenget er at det ikke bare skal bli en rein avspilling av ting som jeg gjør i kommandogrensesnittet, men prøve forskjellige ting med pedagogiske effekt, f.eks
 * Legge inn feilsituasjoner og spørre om hva som var feil her, og hva konsekvensene blir
 * Gjøre ting på dumme og tungvinte måter og spørre hva som er dumt her. Selvsagt må en også vise den elegant måten.
 * Demonstrere en måte å gjøre ting på, og be studentene komme opp med alternative måter
 * Be studentene selv gjøre opptak av hvordan de gjør ting i praksis og deretter laste disse opp i en pool der jeg som lærer og ekspert kan kommentere på dette. Selvsagt kan også de øvrige studentene kommentere på det

Intervjuer
Korte intervjuer om utvalgte temaer, såkalte Linux-perler, på max 5 minutter. Intervjuet kan foregå lokalt med kollega eller annen person via Skype.

Motivasjonsvideoer
Hvert nytt tema innledes med en videosekvens der lærer forklarer kort (2-3 min max) hva dette dreier seg om.

Løsningsforslag
Lage løsningsforlag på video i stedet for de tradisjonelle tekstlige. Jeg tror at det på den måten er mulig å variere mer, kommentere på forskjellige varianter av løsningen, og ikke minst demonstrere hav du mener.

En mulig intro-film til Linux-faget
Jeg tenker meg en litt morsom variant der vi starter med en enquete der vi spør f.eks tre personer om de har hørt ordet Linux før, hva de eventuelt forbinder med ordet Linux etc. Dette kan jeg tenke meg å lage når vi er på Jektvolden, f.eks slik:

Jeg er ute på plenen nedenfor hotellet med mobilkameraet mitt og ser da en person komme nedover stien. Roper på vedkommende og løper vedkommende i mot og spør da noen slike spørsmål (litt ala han der svensken i Skavlan). Ser deretter en person til, avbryter og sier deretter takk for samtalen og løper til neste person etc. Litt sånn tøys og tull altså. Cirka 1.2 minutter. Deretter slår vi tvert over og blir seriøs og forteller litt om hva Linux er, eventuelt har noen ordentlige spørsmål til en Linux-ekspert.

Kan dette fungere som motivator? Sette studentene i den rette modus etc? Poenget er å være litt fri og tøysete samtidig som man også er seriøs. Kan dette "dra" studenter til læring.

Det kan være morsomt å prøve ut konseptet når vi er på Jektvolden.